असम में कांग्रेस फिर सत्ता में आने की ओर  
असम में चल रही मतगणना से प्राप्त रुझानों के मुताबिक कांग्रेस यहां लगातार तीसरी बार सत्ता हासिल करने की ओर बढ़ रही है।
असम में चल रही मतगणना से प्राप्त शुरुआती रुझानों के मुताबिक कांग्रेस यहां लगातार तीसरी बार सत्ता हासिल करने की ओर बढ़ रही है। कांग्रेस यहां 76 सीटों पर बढ़त बनाए हुए हैं, जबकि असम गण परिषद (अगप) 8 और भारतीय जनता पार्टी (भाजपा) 4 सीटों पर बढ़त हासिल की हुई है।  राज्य में सुबह आठ बजे विभिन्न केन्द्रों पर एक साथ मतगणना शुरू हुई। राज्य की 126 विधानसभा सीटों के लिए 986 उम्मीदवारों के राजनीतिक भविष्य का फैसला होना है।  राज्य में 4 और 11 अप्रैल को दो चरणों में सम्पन्न हुए मतदान के दौरान लगभग 76 फीसदी मतदान हुआ था। 1.8 करोड़ मतदाताओं ने अपने मताधिकार का प्रयोग किया था। राज्य के मुख्यमंत्री तरुण गोगोई ने कहा, हम लगातार तीसरी बार सत्ता में वापसी करेंगे।